cyanic-selkie/wikianc huggingface dataset:
Kaamosmasennus
Auringonvalon puute
Auringonvalon puute talvisin on linkittynyt kaamosmasennukseen. Kaamosmasennus saattaa johtua siitä, että ihmiset heräävät talvella liian aikaisin, jolloin on vielä pimeää. Pohjois-Norjassa eletään Keski-Euroopan aikaa, mikä saattaa selittää sen, ettei siellä esiinny kaamosmasennusta. Lisäksi aikavyöhykkeiden itälaidalla asuvilla ihmisillä on vähemmän kaamosoireita kuin länsilaidan asukkailla. Toisaalta Islannissa, joka on äärimmäisen lännessä aikavyöhykkeehensä nähden, ei tavata juuri lainkaan kaamosmasennusta.
Välittäjäaineiden toiminta
Auringonvalon vähentyminen voi johtaa serotoniinin vähäisempään erittymiseen. Kaamoksen on todettu vaikuttavan aivojen välittäjäaineisiin hyvinkin voimakkaasti. Kanadalaiset tutkijat ovat osoittaneet, että kaamosmasennuksesta kärsivillä on normaalia vähemmän serotoniinia, joka säätelee tunnetiloja ja energiatasapainoa. Serotoniinin kuljettajamolekyyli siivoaa ylimääräisen serotoniinin pois aivoista. Mitä aktiivisemmin kuljettajamolekyylit toimivat, sitä vähemmän aivoissa on serotoniinia. Kuljettajan aktiivisuus oli huomattavasti korkeampi talvella kuin kesällä. Tämä johtaa siis serotoniinivajeeseen, joka saattaa selittää, miksi terveetkin ihmiset kokevat alakuloisuutta ja voimattomuutta talven kynnyksellä. Vaikka kaamosmasennus on tunnettu jo kauan, sen biologinen syy on ollut epäselvä.
Luonnollinen rytmi ja melatoniinin eritys
Auringonvalon vähentyminen saattaa sotkea kehon sisäisen kellon ja johtaa masennukseen. Jotkin tutkijat ajattelevat, että kaamosmasennus liittyy melatoniinin eritykseen, sillä se säätelee ihmisen luonnollista unirytmiä. Vuodenajan muutos vaikuttaa melatoniinin määrään, joka voi vaikuttaa kehon toimintaan.
Hoito
Kaamosmasennuksesta kärsivän tulisi keskustella lääkärin tai psykiatrin kanssa hoitomenetelmistä, esimerkiksi kirkasvalon asianmukaisesta käytöstä. Lääkäri voi antaa myös vinkkejä elämäntapojen muutoksesta. Lääkärin kanssa tulisi jutella erityisesti, mikäli turvautuu alkoholiin rentoutuakseen, tuntuu toivottomalta tai ajattelee itsemurhaa. 200px|thumb|right|Kirkasvalohoito on yleinen hoito kaamosmasennukseen.
Kirkasvalohoito
Kaamosmasennuksen ja kaamosoireilun tehokkain hoito on talvikuukausien aikana otettu kirkasvalohoito. Noin neljä viidestä kaamosmasennuksesta kärsivästä toipuu oireista, kunhan valohoito toteutetaan oikein. Kirkasvalohoitolamppuja voi hankkia valaisimia myyvistä liikkeistä. Kirkasvalohoidossa henkilö viettää päivittäin 30–60 minuuttia kirkkaassa 2 500–10 000 luksin keinovalossa pitäen silmiään avoinna.
Valon voimakkuus riippuu suuresti valonlähteen etäisyydestä. Sen vuoksi on tärkeää, että valohoitoa ottava istuu riittävän lähellä laitetta. Valohoito on tehokkaampaa, jos se otetaan säännöllisesti aamuisin kello 5.30–9.00. Valohoito on sitä tehokkaampaa, mitä aikaisemmin se otetaan, paras aika on aamulla heti heräämisen jälkeen. Osa potilaista hyötyy myös muuna aikana päivästä otetusta valohoidosta. Kirkasvalohoidon vaikutus ilmenee noin viikon kuluttua hoitojakson aloittamisesta. Valohoitoa tulee jatkaa päivittäin vähintään 2–4 viikon ajan. Oireet uusiutuvat tavallisesti 1–3 viikon kuluttua valohoidon päättymisestä, jonka vuoksi valohoitoa kannattaa jatkaa joko 1–2 viikon jaksoina tai keskeytyksettä vähintään viitenä aamuna viikossa aina maaliskuuhun saakka.
Hyvin kirkas valo voi aiheuttaa silmien ärsyyntymistä. Valohoito voi auttaa myös kaamosrasituksesta kärsiviä. Hypomaniasta kärsivien tulee olla varovaisia kirkasvalohoidon kanssa. Kirkasvalohoito voi aiheuttaa maniaa sille altiille henkilöille.
Liikunta ja ulkoilu
Jotkin lääkärit suosittelevat menemään ulos aikaisin aamulla valoisaan aikaan, jotta ehtii saada enemmän luonnonvaloa. Auringonvalolla voi olla masennusta torjuva vaikutus. Auringonvalo auttaa erityisesti jos sitä saa kahden ensimmäisen valveillaolotunnin aikana.
Säännöllinen kuntoliikunta lievittää oireita ja tehostaa kirkasvalohoitoa. Erityisesti ulkona auringonvalossa kuntoilu vähentää oireita. Puoli tuntia viitenä päivänä viikossa on suositeltava määrä. Urheilu vähentää kaamosmasennuksen tuottamaa ahdistusta ja stressiä.
Mielialalääkkeet ja psykoterapia
Valohoidon ohella kaamosmasennuksen hoidossa voidaan käyttää myös seratoninergisiä masennuslääkkeitä. Lääkkeitä käytetään erityisesti jos oireet ovat vakavia. Masennuslääkkeet voivat estää kaamosmasennuksen ilmaantumisen, kun niitä aletaan käyttämään ennen oireiden ilmaantumista. Mielialalääkkeet voivat laukaista manian, mikäli henkilö on sille altis.
Myös psykoterapiasta voi olla apua oireiden kanssa. Kognitiivinen psykoterapia auttaa havaitsemaan omia ajattelumalleja, säätelemään stressiä ja luomaan selviytymisstrategioita.
Muut hoitokeinot
Kaamosmasennuksen aikana on tärkeää pitää yhteyttä ystäviin ja tuttaviin, sillä sosiaalinen kanssakäyminen parantaa mielialaa. Myös terveellinen ruoka parantaa jaksamista. Alkoholin käyttöä mielialan parantamiseen tulee välttää. On myös tärkeä olla nukkumatta liikaa, sillä se väsyttää.
Kodin ympäristöä voi muuttaa valoisammaksi, esimerkiksi pitämällä verhoja auki. Myös ikkunan lähellä istuminen, esimerkiksi koulussa tai töissä, tuo lisää valoa. Rentoutumisharjoitukset, kuten jooga, taiji ja meditaatio, voivat auttaa oireiden kanssa. Myös mielikuvaharjoituksia voidaan käyttää.
Matkailua aurinkoisiin talvikohteisiin viikoksi tai kahdeksi suositellaan myös hoitomenetelmänä. Lomamatka aurinkoon voi lievittää oireita vielä pari viikkoa paluun jälkeen. Lämpimät ja aurinkoiset lomakohteet ovat kaamosmasennuksen kannalta parhaita. Kesämasennuksesta kärsivälle sopii paremmin taas viileät lomakohteet.
Jones Kusi-Asare
Jones Kusi-Asare (s. 21. toukokuuta 1980 Kumasi, Ghana) on ruotsalainen jalkapalloilija, joka on viimeksi pelannut Ruotsin Superettan-sarjaa Assyriskan joukkueessa. Hänen pelipaikkansa on hyökkääjä.
Kusi-Asare aloitti ammattilaisuransa Djurgårdenissa vuonna 2001, mutta pelasi vuosina 2000—2003 kahden kauden ajan Itävallassa Grazerissa ja kaudet 2003—2004 Landskrona BoISissa ennen siirtymistä takaisin kotimaahansa Djurgårdeniin. Hän on edustanut myös turkkilaista Denizlisporia.
Kausina 2009–2010 Kusi-Asare pelasi Tanskan superliigaa Esbjergissä. Kauden 2011 hän pelasi lainasopimuksella AaB:ssä ennen kuin siirtyi Assyriskaan kaudeksi 2012. Tällä hetkellä hänellä ei ole voimassa olevaa pelaajasopimusta.
Þiðrekr Berniläisen saaga
Þiðrekrin saaga tai Þiðrekr Berniläisen saaga [thi:drekr] (isl. Þiðreks saga af Bern) on keskiaikainen saaga, joka on laadittu todennäköisesti Bergenissä 1200-luvun puolivälin tienoilla. Saagan keskeinen hahmo on Þiðrekr Berniläinen, jolla viitataan Italiaa hallinneeseen ostrogoottien kuninkaaseen Teoderik Suureen. Tämän tarina kerrotaan nuoruudesta aina viimeisiin hetkiin saakka, jolloin Þiðrekr katoaa mystisesti, paholaiseksi identifioidun mustan ratsun selässä. Sen lisäksi saaga sisältää Þiðrekrin elämäntarinan välissä lukuisia muita kertomuksia sankareista, jotka ovat joko Þiðrekrin sukulaisia tai liittyvät tämän elämään jollain muulla tavoin. Þiðrekr Berniläisen saagaa ei ole suomennettu.
Jones Kusi-Asare
Kusi-Asare on 178 cm pitkä ja painaa 75 kg.
Þiðrekr Berniläisen saaga
Yhteys muinaissaagoihin ja ritarisaagoihin
Þiðrekr Berniläisen saagaa voidaan pitää kokoelmana yleensä muinaissaagoihin luettuja sankarisaagoja (saks. Heldensagas), sillä saagassa kerrotaan useista sellaisista hahmoista, jotka tunnetaan germaaniselle perinteelle pohjautuvista muinaissaagoista, kuten Völsungain saagasta, tai edda-runoudesta (esim. seppä Völundr). Luultavasti tästä johtuen Þiðrekr Berniläisen saaga on ajoittain luettu muinaissaagoihin. Toiset tutkijat taas ovat katsoneet sen edustavan ritarisaagoja,  ja osa tutkijosita pitää saagaa kumpaankin kategoriaan sopimattomana. On kuitenkin osoitettu, että Þiðrekr Berniläisen saaga muistuttaa ritarisaagoja erityisesti kielellisesti ja tyylillisesti. Erityisen lähellä Þiðrekr Berniläisen saaga on frankkilaiselle ja karolingiselle tarinaperinteelle sekä chanson de geste -sankarilauluperinteelle pohjautuvia käännettyjä ritarisaagoja, kuten Kaarle Suuresta ja tämän sotureista kertovaa Karlamagnús sagaa.
Alkuperä
Þiðrekr Berniläisen saagan kirjoittajaa ei tunneta. Tutkijat eivät myöskään ole olleet yksimielisiä siitä, onko kirjoittaja ollut islantilainen vai norjalainen. Itse saagassa annetaan ymmärtää, että se pohjautuisi saksalaisperäisille tarinoille tai lauluille. Saagassa esiintyvät nimet viittaavatkin pohjoissaksalaiseen alkuperään, ja esimerkiksi Völsungain saagasta tunnetun tarinamateriaalin osalta Þiðrekr Berniläisen saaga mukailee usein eteläistä, esimerkiksi Nibelungenliedistä (suom. Nibelungeinlaulu) tunnettua versiota siitä hieman poikkeavan skandinaavisen version sijaan. Koska Bergenillä oli Hansan seurauksena vilkkaat suhteet Pohjois-Saksaan, on pidetty mahdollisena, että saaga pohjautuisi joko saksalaisilta kauppiailta kuulluille tarinoille tai jollekin tuntemattomalle saksalaiselle käsikirjoitukselle. Tutkijat eivät kuitenkaan ole yksimielisiä siitä, onko saaga pohjautunut suullisesti kuulluille kertomuksille, vai onko se jostain tekstistä tehty käännös. Saagan synty on viimeksi mainitun näkökulman osalta yhdistetty kuningas Haakon IV Haakoninpojan valtakauteen ja tämän toimeenpanemaan vilkkaaseen eurooppalaisen kirjallisuuden käännöstoimintaan. Tällöin esille on otettu esimerkiksi Haakonin ystävälliset suhteet saksalais-roomalaisen keisarikunnan hallitsijaan Fredrik II:een ja Haakonin Kristína-tyttären avioliitto Kastilian kuninkaan Alfonso X Viisaan veljen kanssa ja sen myötä yhteydet Kastilian hoviin, joiden kautta myös kirjalliset vaikutteet ovat voineet siirtyä.
Käsikirjoitukset
Saagasta on säilynyt kolme pääkäsikirjoitusta. Näistä vanhin on norjalainen Stock. Perg. fol. no 4, joka on peräisin 1200-luvun loppupuolelta mutta jossa on useassa kohdin aukkoja. Islannista säilyneistä käsikirjoituksista merkittävimmät ovat täydellisinä säilyneet AM 177 fol ja AM 178 fol, jotka kumpikin ovat 1600-luvulta. Þiðrekrin saagasta on säilynyt myös Ruotsissa 1400-luvun puolivälissä tehty käännös. Se tunnetaan nimellä Didrikskrönikan. Käännös pohjautuu norjalaiselle käsikirjoitusversiolle, edellä mainitulle käsikirjoitukselle Perg. fol. no 4, jonka Bergenin piispana vuosina 1305-1314 toiminut Árni Sigurðsson lähetti Vadstenan luostariin vuonna 1314. Didrikskrönikan on säilynyt paperikäsikirjoituksessa [http://project2.sol.lu.se/fornsvenska/02_Texter/B.P6-Did.html cod. Skokloster 115-116].
Þiðrekrin saaga ja historia
Þiðrekrin saagalla voidaan katsoa olevan historiallinen ydin, sillä siinä on joitain yhtymäkohtia Teoderik Suuren (493-526) elämäntarinaan, ja osalla muistakin saagassa esiintyvistä hahmoista on ollut historiallinen esikuva. Saagassa nämä hahmot esiintyvät kuitenkin kaikki Þiðrekrin aikalaisina, huolimatta siitä, että hahmojen esikuvat ovat eläneet eri aikoina. Tällaisia ovat esimerkiksi Þiðrekrin sukulaismieheksi mainittu ostrogoottien aiempi kuningas Ermanarik, joka kuoli noin 376, tai hunnipäällikkö Attila, joka kuoli hieman ennen historiallisen Teoderikin syntymää.
Þiðrekrin saaga suurvalta-ajan Ruotsissa
Kaukaisesta menneisyydestä kertovat islantilaiset muinaissaagat alkoivat 1600–1700-luvulla herättää kiinnostusta erityisesti suurvalta-ajan Ruotsissa. Niiden katsottiin olevan lähteitä, jotka voisivat kertoa jotain Ruotsin muinaisesta ja loistokkaasta menneisyydestä, josta muuten oli saatavilla hyvin vähän lähteitä. Tämän seurauksena muinaissaagoja käytettiin ilman asianmukaista lähdekritiikkiä myös suurvaltaideologian rakennusaineena ja propagandatarkoituksessa, huolimatta siitä, että osa aikalaistutkijoista suhtautui muinaissaagojen lähdearvoon epäillen jo tuolloin. Suurvalta-ajan Ruotsissa Þiðrekrin saaga oli gööttiläisen historiankirjoituksen kantava voima. Saagan koettiin olevan avainasemassa, koska sen katsottiin käsittelevän goottien historiaa ja näiden kuningasta Teoderik Suurta. Saagassa mainittua Vilkinalandia, joka alkujaan viittasi slaavilaisiin alueisiin, pidettiin Ruotsin vanhana nimenä. Saagasta puhuttiinkin Vilkina sagana. Saagan merkittävällä asemalla Ruotsissa oli pitkät juuret: Þiðrekrin saagan 1400-luvulla tehtyä ruotsinkielistä, alkuperäistekstiä lyhentelevää ja tiivistävää käännöstä Didrikskrönikan pidettiin jo alkujaan historiallisena totuutena. Sen poliittinen merkitys oli suuri jo 1400-luvulla, ja erilaiset poliittisesti motivoituneet tarkoitusperät vaikuttivat siihen, että saagaa tulkittiin virheellisesti. Käännös sisälsi myös useita käännös- ja tulkintavirheitä. Saagan länsiskandinaavinen versio vaipui pitkäksi ajaksi unholaan. Didrikskrönikan vaikutti yleisiin käsityksiin ruotsalaisten menneisyydestä useiden vuosisatojen ajan. 1600-luvulla oppineet kiinnostuivat kuitenkin uudelleen myös saagan varhaisesta versiosta, ja Stock. Perg. fol. no 4 käsikirjoituksen aukkokohtia pyrittiin täyttämään islantilaisten käsikirjoitusten avulla. Saaga ilmestyi lopulta myös uutena, myös länsiskandinaavisille käsikirjoituksille pohjautuvana käännöksenä Johan Fredrich Peringskiöldin teoksessa Wilkina Saga / Eller Historien Om Konung Thiderich af Bern Och hans Kämpar; Samt Niflunga Sagan vuonna 1715 (Stockholm: Horrn). Motiivina kääntämiselle ei kuitenkaan ollut Þiðrekrin saagan olemus kirjallisuutena vaan sen oletettu arvo Ruotsin muinaisesta historiasta kertovana lähteenä.
Georg Edgar Candelin
Georg Edgar Candelin (31. heinäkuuta 1860 Oulu – 3. marraskuuta 1931 Helsinki) oli suomalainen insinööri ja valtiopäivämies.
Candelinin vanhemmat olivat kauppaneuvos Leonard Candelin ja Amalia Wilhelmina Elfsberg. Hänen puolisonsa olivat Märtha Candelin ja Vava Ottilia Matilda Candelin. Candelin omisti tilan Pohjan pitäjässä ja edusti Raaseporin tuomiokuntaa talonpoikaissäädyssä valtiopäivillä 1904–1905 ja 1905–1906. Edellisillä hän oli pankkivaliokunnan jäsen ja tarkastus- ja erityisen valiokunnan varajäsen, jälkimmäisillä valitsijamies ja valtiovarain- ja toimitusvaliokuntien varajäsen.
Orontes
Orontes on Välimeren koilliskulmaan laskeva noin 570 kilometrin pituinen joki. Se alkaa Antilibanonin vuorilta Libanonista, kulkee Syyrian länsiosien kautta etelästä pohjoiseen rannikon suuntaisena ja laskee Välimereen Turkin alueella lähellä Antakyaa (antiikin Antiokiaa).
Manica
Manica on maakunta Mosambikissa. Se sijaitsee maan keskiosissa. Maakunnan pinta-ala on 61 661 neliökilometriä. Vuonna 2019 sen asukasluku oli 2 056 037. Manican pääkaupunki on Chimoio (372 821 as., 2017).
thumb|left|Manican maakunnan hallintorakennus Chimoiossa. thumb|left|Manacan maakunnan yleiskartta. Manica on Mosambikin tärkeimpiä hedelmäntuotantoalueita. Maakunnan länsilaidalla sijaitsevan Manican piirikunnan ja Chimoion välillä sijaitsee Chicamban pato vesivoimaloineen.
Aluehallintoa varten maakunta jakautuu Chimoion kaupunkiin ja 11 piiriin. Nämä on lueteltu oheisessa taulukossa.
Juho Brusila
Brusilan vanhemmat olivat Juho Simonpoika ja Valpuri Brusila ja puoliso Maria Matintytär Antila. Brusila oli edustaja talonpoikaissäädyssä valtiopäivillä 1863–1864, 1877–1878, 1882, 1885, 1888, 1891, 1894 ja 1897. Brusila toimi valtiopäivillä säätynsä varapuhemiehenä ja edusti niillä kaikkiaan kolmea eri tuomiokuntaa. Vuonna 1885 hän esitti ainoana säädyssään, että papeille myönnettäisiin apurahoja ulkomaisia opintoja varten. Kaksilla eri valtiopäiville hän esitti kansanopistoille maksettavaa valtion tukea. Hän tuki myös naisten ja miesten yhtäläistä perintöoikeutta ja yleisemmin sukupuolten tasa-arvoa sivistyksellisesti ja oikeudellisesti. Brusila oli 1885 puhemiesneuvoston jäsen ja useita eri kertoja valtiopäivien eri valiokuntien jäsen, samoin kuin viimeisiä valtiopäiviään lukuun ottamatta valitsijamies. Alastaron kunnalliselämään hän osallistui monin tavoin, muun muassa kuntakokousten puheenjohtajana. Hän kuului vuoden 1899 suureen lähetystöön Alastaron ja Metsämaan edustajana.
One Direction
One Direction on brittiläis-irlantilainen poikabändi, joka tuli tunnetuksi sijoituttuaan Britannian X Factorissa vuonna 2010 kolmannelle sijalle. Kilpailun jälkeen yhtye solmi levytyssopimuksen Simon Cowellin levy-yhtiön Syco Musicin kanssa, ja myöhemmin Columbia Recordsin kanssa. Yhtyeen nykyiset jäsenet ovat Niall Horan, Liam Payne, Harry Styles ja Louis Tomlinson. Zayn Malik oli osa yhtyettä vuoden 2015 maaliskuuhun asti.
Historia
thumb|left|One Direction esiintymässä X Factor -kiertueella vuonna 2011.
Yhtyeen synty (2010)
One Direction perustettiin vuonna 2010, kun Niall Horan, Zayn Malik, Liam Payne, Harry Styles ja Louis Tomlinson osallistuivat erikseen Britannian X Factoriin, mutta heidät kaikki pudotettiin poikien kategoriasta. Vieraileva tuomari Nicole Scherzinger kuitenkin ehdotti, että he muodostaisivat yhtyeen, ja niin he pääsivät osallistumaan kilpailuun yhdessä. Lopulta he sijoittuivat kilpailussa kolmanneksi.
Pian kilpailun jälkeen yhtye solmi levytyssopimuksen Simon Cowellin levy-yhtiön Syco Musicin kanssa ja ensimmäisen albumin äänitys alkoi vuoden 2011 alussa. Yhtye matkusti Los Angelesiin levyttämään tuottaja RedOnen kanssa.
Ensimmäinen albumi ja kiertue (2011–2012)
Yhtyeen ensimmäinen single, ”What Makes You Beautiful”, julkaistiin syyskuussa 2011. Se rikkoi Sony Musicin ennakkomyyntiennätyksen ja nousi listaykköseksi Britannian singlelistalla. Singleä myytiin maailmanlaajuisesti yli viisi miljoonaa kappaletta. Myös kaksi seuraavaa singleä – ”Gotta Be You” ja ”One Thing” – sijoittuivat kymmenen parhaan joukkoon.
Yhtyeen ensimmäinen albumi, Up All Night, julkaistiin Britteinsaarilla marraskuussa 2011, ja se nousi Britannian albumilistalla toiseksi. Marraskuussa 2011 yhtye solmi levytyssopimuksen pohjoisamerikkalaisen Columbia Recordsin kanssa.
Helmikuussa 2012 yhtyeen single ”What Makes You Beautiful” julkaistiin Yhdysvalloissa, ja se nousi ensimmäisellä viikollaan Billboard Hot 100 -listan sijalle 28., mikä oli korkein singledebyytti brittiartistille sitten vuoden 1998. Maaliskuussa yhtyeen albumi Up All Night nousi Yhdysvalloissa suoraan Billboard 200 -albumistan ykköseksi, ja One Directionista tuli ensimmäinen brittiyhtye, jonka esikoisalbumi on ensimmäisellä julkaisuviikollaan noussut Yhdysvalloissa albumilistan kärkeen. Albumi oli vuonna 2012 maailman kolmanneksi ostetuin, sillä sitä myytiin 4,5 miljoonaa kappaletta – ostetumpia olivat vain Adelen albumi 21 (8,3 miljoonaa) ja Taylor Swiftin albumi Red (5,2 miljoonaa kappaletta). Suomessa albumia myytiin kultalevyyn oikeuttava määrä eli yli 10 000 kappaletta. thumb|One Direction Up All Night Tour -kiertueellaan huhtikuussa 2012. One Direction lähti ensimmäiselle omalle kiertueelleen joulukuussa 2011. Yhtyeen oli aluksi tarkoitus kiertää Britanniaa, mutta myöhemmin tiedotettiin, että kiertue ulottuu myös muihin maanosiin, kuten Pohjois-Amerikkaan ja Australiaan. Kiertueella kuvattu DVD-julkaisu Up All Night – The Live Tour julkaistiin toukokuussa 2012. Sitä myytiin yli miljoona kappaletta, ja se oli myydyin DVD yli kahdessakymmenessä maassa, mukaan lukien Suomessa.
Britannian ääniteteollisuus palkitsi yhtyeen ensimmäisen ”What Makes You Beautiful” -singlen vuoden 2012 parhaana brittiläisenä singlenä. Yhtye esitti kappaleen myös Lontoon olympialaisten päätösseremoniassa elokuussa 2012.
Brittiläinen musiikkilehti New Musical Express (NME) palkitsi yhtyeen vuoden 2012 huonoimpana yhtyeenä.
Toinen albumi (2012–2013)
One Directionin toisen albumin ensimmäinen single ”Live While We're Young” julkaistiin syyskuussa 2012. Se teki Yhdysvalloissa listahistoriaa, sillä se nousi ensimmäisen julkaisuviikkonsa perusteella ostetuimmaksi ulkomaisen artistin singleksi – singleä myytiin julkaisua seuranneen viikon aikana 341 000 kappaletta, mikä on enemmän kuin millään muulla Yhdysvaltain ulkopuolelta tulevalla artistilla yhden viikon aikana. Myös singlen musiikkivideo teki tuolloisen ennätyksen, kun se keräsi ensimmäisen vuorokauden aikana 8,24 miljoonaa katselukertaa.
One Directionin toinen albumi, Take Me Home, julkaistiin marraskuussa 2012. Albumi nousi listaykköseksi sekä Yhdysvalloissa että Britanniassa ja useassa muussakin maassa. Albumia myytiin maailmanlaajuisesti yli viisi miljoonaa kappaletta. Suomessa albumia myytiin kultalevyyn oikeuttava määrä, yhteensä 19 919 kappaletta.
Helmikuussa 2013 käynnistyi yhtyeen toinen kiertue. Take Me Home Tour -kiertue käsitti yhteensä 129 tapahtumaa Euroopasta, Pohjois-Amerikasta, Australiasta ja Aasiasta.
Kolmas albumi ja konserttielokuva (2013–)
One Directionista kertova konserttielokuva One Direction: This Is Us julkaistiin 30. elokuuta 2013. Ensi-iltaviikonloppunaan se tuotti 15,8 miljoonaa Yhdysvaltain dollarin lipputulot, ja se oli viikonlopun katsotuin elokuva. Elokuva tuotti lopulta maailmanlaajuisesti 68,5 miljoonaa dollaria. Elokuva on Yhdysvalloissa neljänneksi eniten tuottanut konserttielokuva.
Yhtyeen kolmas albumi, Midnight Memories, julkaistiin marraskuussa 2013. Albumi nousi sekä Yhdysvalloissa että Britanniassa listaykköseksi. Samalla One Directionista tuli ensimmäinen yhtye, joka on saanut kolme ensimmäistä albumiaan Yhdysvaltain Billboard 200 -albumilistan kärkeen. Suomessa albumia myytiin platinalevyyn oikeuttava määrä, yhteensä 36 182 kappaletta.
Yhtye on julkaissut neljä hajuvettä. Ensimmäinen hajuvesi Our Moment tuli kauppoihin elo-syyskuussa 2013. Toinen hajuvesi That Moment tuli kauppoihin Suomessa huhtikuussa 2014, kolmas You & I kesäkuussa 2014 ja neljäs Between Us 2015
Neljäs albumi (2014)
Yhtyeen neljäs albumi Four julkaistiin Suomessa 17. marraskuuta 2014. Se saavutti suuren suosion niin Suomessa kuin muuallakin maailmassa ja se on monessa maassa myynyt platinaa tai kultaa. Suomen virallisella listalla Four on saavuttanut parhaimmillaan kolmannen sijan. Albumilla on yhteensä kuusitoista kappaletta ja sen ensimmäinen biisi Steal My Girl julkaistiin jo 24. lokakuuta.
Yhtye käynnisti neljännen kiertueensa helmikuussa 2015 nimellä On The Road Again Australiasta. Kiertueen aikana yhtyeen jäsen Zayn Malik ilmoitti eroavansa yhtyeestä henkilökohtaisista syistä ja koska hän haluaa ”viettää normaalia 22-vuotiaan miehen elämää”. Hän kuitenkin siirtyi soolouralle.
Viides albumi ja tauko (2015-)
Heinäkuussa 2015 One Direction julkaisi ensimmäisen singlensä tulevalta viidenneltä albumiltaan Made in the A.M. Single ”Drag Me Down” on yhtyeen ensimmäinen julkaisu ilman Zayn Malikia. Kappale julkaistiin ilman mainostavaa materiaalia tai tiedotusta. Heidän viidennen albuminsa julkaisupäivä oli 13. marraskuuta. Albumin toinen single "Perfect" julkaistiin 21.10.2015. Pian albumin julkaisun jälkeen ilmoitettiin, että yhtye on jäämässä tauolle vuonna 2016. 2015 American Music Awardsissa 22. marraskuuta One Direction voitti Artist of the Year-palkinnon. Louis Tomlinson ilmoitti myöhemmin, että tauko tulisi kestämään 18 kuukautta. 13. joulukuuta One Direction esiintyi The X Factor finaalissa. Heidän viimeinen ennen taukoa televisioitu esitys oli Dick Clark's New Year's Rockin' Evessä 31. joulukuuta 2015.
Kesäkuussa 2016 kerrottiin, että Styles oli allekirjoittanut soololevytyssopimuksen. Saman vuoden heinäkuussa, Payne ilmoitti allekirjoittaneensa levytyssopimuksen Capitol Recordsin kanssa. Horan julkaisi soolodebyyttisinglensä ”This Town” 29. syyskuuta 2016.
Jäsenet
Jokainen yhtyeen jäsenistä osallistui X Factoriin yksin. Kaikki viisi pääsivät karsinnoista Bootcampille, mutta putosivat kilpailusta siellä. Tuomarit ajattelivat nuorien olevan liian lahjakkaita pudotakseen jo kilpailun tässä vaiheessa. Kilpailun tuomareiden ehdotuksesta pojista kasattiin yhtye ja he pääsivät jatkamaan kilpailua.
Niall Horan
100px|thumb|Niall Horan Niall James Horan, s., on kotoisin Mullingarista, Westmeathista, Irlannista. Hänen vanhempansa ovat Bobby Horan ja Maura Gallagher, ja hänellä on vanhempi veli nimeltä Greg. Hänen vanhempansa erosivat hänen olleensa 5-vuotias. Muutaman vuoden päästä hän ja hänen veljensä muuttivat isänsä luo Mullingariin. Horan koelauloi X-Factoriin 16-vuotiaana ja esitti tuomareille kappaleen ”So Sick” ja sai monenkirjavia kommentteja. Hän sai kolme ääntä neljästä ja pääsi jatkoon Bootcampille. Bootcampilla hän esitti kappaleen ”Champagne Supernova” ennen kuin hänet ja muut bändin jäsenet yhdistettiin One Directioniin. Niall on myös soittanut kitaraa lapsuudesta asti.
Liam Payne
100px|thumb|Liam Payne Liam James Payne, s., on kotoisin Wolverhamptonista, Länsi-Midlandsista Englannista. Hän syntyi kolme viikkoa etuajassa Karen ja Geoff Paynelle. Hänellä on kaksi siskoa, Nicola ja Ruth. Payne oli kiusattu koulussa, ja hän kävi tämän takia nyrkkeilytunneilla 12-vuotiaana. Payne osallistui X Factoriin vuonna 2008 ollessaan 14-vuotias ja pääsikin tuolloin kilpailun toiseen vaiheeseen, mutta Simon Cowellin mielestä hän ei ollut valmis kilpailuun ja pyysi häntä palaamaan muutaman vuoden kuluttua. Niinpä Liam palasi takaisin X-Factoriin vuonna 2010, laulaen laulun ”Cry Me a River”, saaden kolme ääntä kolmesta. Maaliskuussa 2017 hän sai esikoisena Bear Paynen yhdessä Cheryl-nimisen artistin kanssa.
Louis Tomlinson
100px|thumb|Louis Tomlinson Louis William Tomlinson, s., on kotoisin Doncasterista, South Yorkshiresta, Englannista. Hänen vanhempansa ovat Johannah ja Troy Austin. Louisin syntymänimi on Louis Troy Austin, mutta vanhempiensa erotessa ja äitinsä uuden miehen Mark Tomlinsonin takia nimi vaihtui pian Louis William Tomlinsoniksi. Louisilla on yhteensä seitsemän sisarpuolta. Tomlinson sai 22. tammikuuta 2016 poikavauvan, jonka äiti on stylisti Briana Jungwirth. . Louis Tomlinson seurusteli näyttelijä Danielle Campbellin kanssa marraskuusta 2015 joulukuuhun 2016. Tomlinson seurusteli malli Eleanor Calderin kanssa 2011-2015 sekä 2017-2022. Louis Tomlinsonin äiti kuoli 7. joulukuuta 2016 leukemiaan 43-vuotiaana.
Zayn Malik (2010–2015)
Zain "Zayn" Javadd Malik s., on kotoisin Bradfordista, Englannista ja on bändin entinen jäsen. Hänen vanhempansa ovat Yaser ja Tricia Malik. Hänellä on vanhempi sisko, Doniya, sekä kaksi nuorempaa siskoa, Waliyha ja Safaa. Zayn esitti X-Factorissa laulun Let Me Love You ja sai kolme ääntä kolmesta. Zayn on islaminuskoinen. Hänellä on pakistanilaiset, irlantilaiset sekä englantilaiset sukujuuret. Zayn ilmoitti 25. maaliskuuta 2015 jättävänsä One Directionin. Syynä hänen lähtöönsä oli että hän halusi elää "tavallisen 22-vuotiaan elämää" pois valokeilasta. Hän on siirtynyt soolouralle ja julkaisi ensimmäisen singlensä ”Pillowtalk” 28. tammikuuta 2016. Albumin hän julkaisi 25. maaliskuuta 2016, vuosi yhtyeestä eroamisensa jälkeen.
Chimoio
Chimoio on kaupunki Mosambikissa. Se on Manican provinssin pääkaupunki. Se sijaitsee noin 95 kilometrin päässä Zimbabwen rajalta. Vuonna 2017 Chimoiossa oli väestönlaskennan mukaan 372 821 asukasta ja Manacan maakunnassa 1,9 miljoonaa asukasta. Chimoio on Mosambikin viidenneksi suurin kaupunki.
Vasalli
Vasalli oli keskiajan Euroopassa läänityksen haltija, joka oli voimakkaamman lääninherran alainen. Nimitys on peräisin latinankielisestä sanasta vassallus, jonka taustalla lienee kelttiläisistä kielistä omaksuttu sana gwas, palvelija.
Vasallius perustui lääninherran ja vasallin väliseen luottamukseen ja molemminpuoliseen hyötyyn. Lääninherra antoi vasallilleen maa-alueen eli läänityksen, ja vasalli puolestaan vannoi uskollisuutta herralleen. Lääninherra suojeli vasalliaan muita lääninherroja vastaan, ja vasalli maksoi vastineena veroja herralleen. Vasallin velvollisuuksiin kuului myös luovuttaa miehiä lääninherran sotajoukkoihin. Aluksi vasallin oikeudet läänitykseensä olivat rajallisia, mutta ajan myötä ne kasvoivat ja läänityksistä tuli perinnöllisiä. Vasallit saivat myös oikeuden jakaa läänityksensä pienempiin osiin omille vasalleilleen. Vasallijärjestelmä oli feodalismin perusta ja aatelin pohja.
Tuominen
Tuominen on suomalainen sukunimi, joka on muun muassa seuraavilla henkilöillä:
Marja Jäättelä
Marja Helena Jäättelä (s. 1963) on suomalainen lääkäri ja lääketieteen tohtori, joka johtaa Tanskan syöpätutkimussäätiön tutkimusyksikköä solukuolemia ja aineenvaihduntaa tutkivana professorina. Hän työskentelee myös Kööpenhaminan yliopiston solu- ja molekyylilääketieteen laitoksen (ICMM) professorina. Jätteelä väitteli Helsingin yliopistossa patologian alalta vuonna 1990. Hänen englanninkielinen artikkeliväitöskirjansa oli otsikoitu Cytotoxic and regulatory actions of tumor necrosis factor-[alpha] : effect of heat shock.
Suomalaisen Tiedeakatemian jäsen Jäättelä on ollut vuodesta 2016.
Varsinais-Suomen maakunta
Varsinais-Suomi on Suomen maakunta, joka sijaitsee Saaristomeren rannikolla ja saarissa. Maakunta koostuu Loimaan, Salon, Turun, Vakka-Suomen ja Turunmaan seutukunnista. Naapurimaakunnat ovat Ahvenanmaa lounaassa, Kanta-Häme ja Pirkanmaa koillisessa, Satakunta pohjoisessa sekä Uusimaa idässä. Nykyinen maakunnan alue on Varsinais-Suomen historiallista maakuntaa hieman laajempi, sillä se käsittää myös Loimaan seudun, joka kuuluu Satakunnan, sekä Someron, joka kuuluu Hämeen historialliseen maakuntaan.
Varsinais-Suomen pinta-ala oli 0 km², josta maa-alueita on 0 km², sisävesiä 0 km² ja merialueita 0 km². Maakunnan väkiluku oli 0 henkeä, joten se oli Uudenmaan ja Pirkanmaan jälkeen Suomen kolmanneksi runsasväkisin maakunta. Maakunnan valtakunnallinen väestöosuus on noin 8,7 prosenttia. Asukkaista 5,7 prosenttia oli ruotsinkielisiä ja 3,9 prosenttia vieraskielisiä. Varsinais-Suomen väestötiheys on Suomen toiseksi suurin Uudenmaan maakunnan jälkeen. Alueen pääkaupunki ja samalla asukasluvultaan suurin kaupunki on Turku. Varsinais-Suomessa on enemmän kesämökkejä kuin missään muussa Suomen maakunnassa: vuonna 2012 Varsinais-Suomessa niitä oli noin 49 000.
Varsinais-Suomi muodostaa eduskuntavaaleissa Varsinais-Suomen vaalipiirin. Vaalipiiristä valittiin vuoden 2019 vaaleissa eduskuntaan 17 kansanedustajaa.
Maantiede
Varsinais-Suomen eteläisin vakituisesti asuttu paikka on Utö Korppoossa Paraisilla. Läntisin vakituisesti asuttu paikka on Nåtö Houtskarissa Paraisilla. Pohjoisin vakituisesti asuttu paikka on Pyhärannan Rihtniemi. Itäisin vakituisesti asuttu paikka on Somerniemen Härjänojalla Somerolla.
thumb|left|[[Aurajoki on yksi Suomen merkittävimmistä ja Varsinais-Suomen suurimmista joista.]] thumb|left|Maisema Gullkronan saarelta Turun saaristosta. Varsinais-Suomen luonto poikkeaa monilta osin muun Suomen luonnosta. Alueen arvokkaimpia luontotyyppejä ovat Saaristomeri ja lehdot. Tammivyöhyke ulottuu Turun saaristoon sekä Varsinais-Suomen rannikolle. Turun edustalla Ruissalon saaressa onkin Suomen laajimmat tammimetsät. Myös maaeläimistö on lajilukumäärältään Suomen rikkainta. Koko Suomen hyönteislajistosta 80 % on tavattu Varsinais-Suomessa. Koskematonta luontoa Varsinais-Suomessa on kuitenkin jäljellä enää hyvin vähän. Varsinais-Suomen alueella sijaitsevat Saaristomeren ja Kurjenrahkan kansallispuistot sekä Vaskijärven luonnonpuisto.
Joki- ja perinteiset maanviljelysalueet jylhien merenrantojen lisäksi luovat Varsinais-Suomelle ainutlaatuisen miljöön. Maakunnan korkein kohta on 163,9 metriä korkea Särämäki Kiikalassa Salossa. Varsinais-Suomen maaperä on pääosiltaan melko nuorta ja uutta maata nousee merestä jatkuvasti pikkuhiljaa lisää Turun saaristossa. Maaperä on alavaa ja muun Suomen oloihin nähden hedelmällistä. Varsinais-Suomea onkin kutsuttu Suomen vilja-aitaksi.
Varsinais-Suomi kuuluu kasvillisuudeltaan sekä hemiboreaaliseen että eteläboreaaliseen vyöhykkeeseen. Hemiboreaalisen vyöhykkeen raja kulkee suunnilleen linjalla Uusikaupunki–Pöytyä–Salon pohjoisosa. Tämän linjan rannikon puoleisella alueella on hemiboreaalista, sisämaan puolella eteläboreaalista kasvillisuutta. Samalla linjalla kulkee tammen luontaisen kasvualueen pohjoisraja. Metsätammi on Varsinais-Suomen maakuntakasvi. Tammen luontaiset esiintymät Varsinais-Suomessa on hyvin kirjattu, ja niitä löytyy lähes jokaisesta kunnasta jotka jäävät hemiboreaaliseen vyöhykkeeseen. Lähes kaikki esiintymät ovat pienialaisia puuryhmiä tai metsäsaarekkeita keskellä havumetsää tai sekametsää, lukuun ottamatta Ruissaloa, jossa sijaitsevat Suomen laajimmat suojellut tammiaarniometsät. Kaikkia muitakin jaloja lehtipuita tavataan luonnossa Varsinais-Suomen maakunnassa yleisemmin kuin muualla Suomessa. Yleisimmät ovat euroopanpähkinäpensas, metsävaahtera ja tammi. Ruissalon saari Turussa on pienestä koostaan huolimatta sekä luonnoltaan että kulttuurihistorialtaan arvokas ja monipuolinen alue Suomessa. Sen lehdot kuuluvat kansalliseen lehtojensuojeluohjelmaan, ja lähes koko saari liitettiin Natura 2000 -verkostoon vuonna 2000.
Varsinais-Suomen vesistöistä tärkeimpiin kuuluu Aurajoki, jonka jokilaakson ikivanha kulttuurimaisema on kansallismaisema. Joki saa alkunsa Oripään harjualueelta ja virtaa Pöytyän, Auran, Liedon ja Kaarinan kautta Turkuun, jossa se laskee Saaristomereen. Maakunnan muita Saaristomereen laskevia jokia ovat muun muassa Paimionjoki, Halikonjoki, Uskelanjoki, Kiskonjoki–Perniönjoki, Mynäjoki, Laajoki ja Sirppujoki. Näistä Paimionjoen vesistö on valuma-alueeltaan suurin. Lisäksi sisämaassa maakunnan koillisosan halki virtaa Kokemäenjokeen laskeva Loimijoki. Maakunnan suurin järvi on Säkylän Pyhäjärvi, jonka pituus on noin 30 km suurin leveys noin 8 km ja pinta-ala 155 km². Muutoin järviä on lähinnä maakunnan itäosissa, missä Enäjärvi Kiskonjoen-Perniönjoen vesistössä on pinta-alaltaan 12 km², Paimionjoen vesistöön kuuluva Painio, Fiskarsinjoen vesistöön kuuluva Määrjärvi, Kiskon Kirkkojärvi kukin noin 7 km² sekä Kiskonjoen-Perniönjoen vesistöön kuuluvat Iso-Kisko 6 km² ja Hirsijärvi 5 km². Maakunnan luoteisosassa Säkylän Pyhäjärven ohella suurimpia järviä ovat Laajoen vesistöön kuuluva Elijärvi ja Ihodenjoen vesistöön kuuluva Otajärvi.
Turun saaristo maakunnan lounaisosassa muodostuu noin 20 000 saaresta, joista osa on pieniä kallioluotoja, osa taas suuria asuttuja saaria. Suuria yli neliökilometrin laajuisia saaria on muutama sata. Joidenkin lähteiden mukaan Saaristomeri on maailman suurin saaristo saarten määrän mukaan laskettuna. Alue on Aurajokilaakson tavoin yksi Suomen kansallismaisemista. Luonto on alueella hyvin erikoista, karua ja samalla rehevää. Saaristomerta leimaavat rehevät saarnimetsiköt ja karut kallioluodot. Ensimmäisen Salpausselän jatkeena on alueen eteläosissa joukko soraharjun pätkiä eli hiekkasaaria. Suurin näistä on Jurmo Korppoossa Paraisilla. Toisen Salpausselän jatkeena on muun muassa Örö Dragsfjärdissä Kemiönsaarella. Hiekkasaarten kasvillisuus ja eläimistö ovat tavallista rikkaampia ja poikkeavat kallioluotojen luonnosta.
Vaakuna
pienoiskuva|270x270px|[[Satakunnan vaakuna|Satakunnan (vas.) ja Varsinais-Suomen vaakunat Kustaa Vaasan hautamuistomerkissä Uppsalan tuomiokirkossa.]] Varsinais-Suomen liitto kuvaa maakunnan vaakunaa seuraavasti:
Varsinais-Suomen vaakuna on osa Kustaa Vaasan 7. syyskuuta 1557 silloiselle Suomen herttuakunnalle ja pojalleen Juhanalle myöntämää vaakunaa. Vaakuna esiintyy monien muiden maakuntavaakunoiden ohella myös Uppsalan tuomiokirkossa samassa Kustaa Vaasan hautamuistomerkissä, jossa on myös vanhin tunnettu Suomen vaakuna. Siinä nykyisen Varsinais-Suomen vaakunan yhteydessä lukee kuitenkin ”Södra Finland” (Etelä-Suomi) ja Satakunnan vaakunan yhteydessä ”Norra Finland” (Pohjois-Suomi).
Varsinais-Suomen vaakuna vuodelta 1557 on vanhin kuvallinen esitys, jossa sinikeltainen ristilippu esiintyy Ruotsin valtakuntaan liittyvänä tunnuksena, josta sittemmin kehittyi nykyisen Ruotsin lippu.
Syyskuussa vuonna 2007 vaakuna täytti 450 vuotta. Vaakunan syntymäpäiviä vietettiin kutsuvierastilaisuutena Turun linnassa 7. syyskuuta 2007.
Kunnat
250px|thumb|Varsinais-Suomen maakunnan kunnat kartalla. Värit tarkoittavat [[Suomen seutukunnat|seutukuntia. Vihreä tarkoittaa Vakka-Suomea, sininen Turkua, keltainen Loimaata, punainen Saloa ja oranssi Turunmaata. Tummemmat kunnat ovat kaupunkeja.]] thumb|Turun keskusta on maakunnan merkittävin asutuskeskus. thumb|[[Utö on maakunnan ja samalla koko Suomen eteläisin asuttu saari. Se on osa Paraisten kaupunkia.]] Varsinais-Suomi muodostuu 27 kunnasta, joista 12 on kaupunkeja. Entisiä kuntia on 48.
Väestönkehitys
Seuraavassa kuvaajassa on esitetty maakunnan väestönkehitys viiden vuoden välein vuodesta 1980 lähtien. Käytetty aluejako on 1.1.2013 tilanteen mukainen.
Kielet
Varsinais-Suomen asukkaista vajaa 92 prosenttia puhuu äidinkielenään suomea tai ruotsia ja hieman yli 8 prosenttia puhuu äidinkielenään muita kieliä. Vieraskielisten osuus on melkein tuplaantunut vuodesta 2010. Alla olevassa taulukossa on esitetty Varsinais-Suomen kymmenen puhutuinta kieltä vuonna 2021:
Suurimmat taajamat
Vuonna 2017 Varsinais-Suomessa sijaitsi 65 taajamaa. Seuraavassa on lueteltu maakunnan 10 suurinta taajamaa.
Maakuntakeskusta vastaava keskustaajama on lihavoitu.
Liikenne
thumb|[[Turun päärautatieasema.]] thumb|[[Loimaan rautatieasema.]] Matkustajaliikennettä Varsinais-Suomessa on Turku–Helsinki- ja Turku–Toijala-radoilla. Turun ja Toijalan välisellä rataosuudella on Turun sataman, Turun ja Loimaan asemat. Junakohtauspaikkoina toimivat lisäksi Maaria, Karviainen ja Kyrö. Rata on valmistunut vuonna 1876 ja sähköistetty vuonna 2000. Turun ja Helsingin välisellä rataosuudella eli rantaradalla on Turun sataman, Turun, Kupittaan ja Salon asemat. Junakohtauspaikkoina toimivat lisäksi Piikkiö, Paimio ja Ervelä. Rata on valmistunut Helsinkiin asti vuonna 1903. Sähköistys saatiin valmiiksi vuonna 1995, samana vuonna kun Suomen ensimmäiset Pendolino-junat alkoivat kulkea Turun ja Helsingin väliä. Matkustajaliikennettä oli ennen myös Turun ja Uudenkaupungin välisellä radalla, mutta matkustajaliikenne radalla loppui 31.12.1992. Varsinais-Suomen rautateiden tavaraliikenne keskittyy pääosin Turku–Uusikaupunki- ja Turku–Toijala-radoille, mutta vähäistä tavaraliikennettä on myös rantaradalla.
Turun satama on Suomen tärkeimpiä satamia, josta on useita päivittäisiä matkustajaliikenneyhteyksiä Ruotsin Tukholmaan ja Kapellskärin satama sekä Ahvenanmaalle, Maarianhaminaan ja Långnäsiin. Liikennettä järjestää Silja Line ja Viking Line. Turusta on myös runsasta tavaraliikennettä. Naantalin satamassa on enimmäkseen tavaraliikennettä, mutta myös kolmesti päivässä autolauttayhteys Ruotsin Kapellskäriin. Uudenkaupungin satamassa liikennöi lähinnä ro-ro-alukset. Ahvenanmaan maakuntahallinnon ylläpitämät lautat hoitavat liikennettä Paraisilta Kökarin ja Sottungan kautta Långnäsiin sekä Kustavista Brändön ja Kumlingen kautta Vårdöhön.
Varsinais-Suomen ainoa kansainvälinen lentoasema sijaitsee Turun ja Ruskon rajalla. Turun lentoasemalta liikennöidään päivittäin Helsinkiin, Tukholmaan ja Kööpenhaminaan. Asemalla toimii matkustajaterminaalin lisäksi vilkas rahtiterminaali. Matkustajamäärä vuonna 2006 oli 339 920.
Turku on usean valtatien toinen päätepiste. Sieltä lähtevät valtatie 1 Helsinkiin, valtatie 8 Suomen länsirannikkoa pitkin Ouluun, valtatie 9 Tampereelle ja valtatie 10 Hämeenlinnaan. Muita tärkeitä liikenneväyliä ovat kantatie 41 Aurasta Huittisiin, kantatie 43 Uudestakaupungista Harjavaltaan ja kantatie 52 Salosta Raaseporiin sekä seututie 204 Liedosta Euraan. Helsingin ja Porin välinen valtatie 2 sivuaa maakunnan koilliskulmaa.
Kristinusko
Varsinais-Suomi on evankelisen liikkeen synnyinseutua ja liike on lähes ainoana hallinnut alueen seurakuntaelämää. Evankelisuus on voimakkaampaa kuin missään muualla erityisesti Loimaan ympäristössä sekä Loimijoen varressa Pöytyällä, Karinaisissa ja Tarvasjoella. Evankelisuuden suhteellinen kannatusosuus on huomattava ja liikkeen yhtenäistä vaikutusta osoittaa muiden liikkeiden puuttuminen.
Turussa on evankelisten ohella omaa toimintaa heränneillä, lestadiolaisilla ja rukoilevaisilla. Elinvoimaisimmin Turussa toimii alueen valtaliike evankelisuus. Turussa on myös voimakasta kannatusta evankelioivalle herätyskristillisyydelle.
Ruokakulttuuri
thumb|right|240px|Piispanmunkkeja myynnissä [[Turun kauppahallissa.]] Varsinais-Suomi on suomalaisen keittiön läntistä ydinaluetta, joka on saanut vaikutteita erityisesti Ruotsista, Tanskasta ja Saksasta. Alueen pitkä historia ja erityisesti maanviljelyn ja kalastuksen perinteet ovat vaikuttaneet paikalliseen ruokakulttuuriin. Lounaissuomalaiset ovat muuta Suomea aikaisemmin omaksuneet uusia ruuanvalmistustapoja, jotka ovat sitten siirtyneet Varsinais-Suomesta myös lähimaakuntien keittiöihin. Yhtenä esimerkkinä voi mainita mämmin, joka oli aiemmin tunnettu vain Lounais-Suomessa, mutta sittemmin levisi koko maahan. Myös luonnonolosuhteet ovat suosineet Varsinais-Suomea, ja maakunnan viljelijät ovat olleet ensimmäisten joukossa aloittamassa sokerijuurikkaan, rypsin, tomaatin, kasvihuonekurkun, mansikan ja varhaisvihannesten viljelyä Suomessa.
Kaloista varsinkin silakka – Varsinais-Suomen maakuntakala – on kuulunut alueen ruokaperinteeseen jo vuosisatojen ajan. Sitä on syöty ympäri vuoden suolattuna, paistettuna, hiillostettuna, silakkarullina ja perunoiden päällä keitettynä. Lisäksi ahventa, siikaa ja haukea käytetään usein kalasopassa. Haukea on perinteisesti myös keitetty ja syöty yhdessä kananmunista tehdyn kastikkeen kanssa. Liharuoista tärkeimpiä ovat perinteisesti olleet läskisoossi sekä erilaiset makkarat. Turun kauppahallista saatavat rusina- ja laukkamakkarat ovat yhä hyvin suosittuja.
Leivissä alueen erikoisuus on kyrsä eli kuminalla maustettu ruisleipä. Juhlapyhiksi Turussa leivottiin usein varilimppua tai varikakkoa, joka on imellyttämällä valmistettua hapanleipä, jossa maltaita ja ruisjauhoja imellytetään vedessä. Nykyään varilimppu on Varsinais-Suomen maakuntaleipä, mutta se on Turussakin harvinaisempaa ja sen tilalle on noussut samantyyppinen tumma ja melko makea saaristolaisleipä.
Jälkiruokana on Varsinais-Suomessa tehty usein ja aivan erityisesti jouluna luumukiisseliä eli väskynäkräämiä. Kiisseliä on syöty jälkiruokana joko sellaisenaan tai riisipuuron kera. Leivoksista ja pullista merkittävimpiä ovat muun muassa runsaasti rusinoita sisältävä herkkukranssi ja niin sanotut norjalaiset eli kakkutaikinasta tehdyt munkit. Muuallakin Suomessa perinteinen berliininmunkki tunnetaan Turussa nimellä piispanmunkki ja siinä on perinteisesti vaaleanpunaisen sijaan valkoinen kuorrutus.
Matkailu
thumb|Naantalissa sijaitseva [[Muumimaailma oli vuonna 2006 Varsinais-Suomen suosituin matkailukohde.]] Varsinais-Suomen suosituimmat matkailukohteet vuonna 2006 olivat :
Derek Bourgeois
Derek David Bourgeois (16. lokakuuta 1941 Kingston upon Thames – 6. syyskuuta 2017) oli brittiläinen säveltäjä.
Elämä ja ura
Bourgeois syntyi yhtiönjohtaja David Bourgeoisille ja tämän vaimolle, Dinah o.s. Fordille. Hän kävi Cranleighin koulua Surreyssa, jossa itse toimi myöhemmin musiikinopettajana. Tohtorinarvon hän sai Cambridgen yliopiston Magdalene Collegesta, minkä jälkeen hän vielä jatkoi opiskelua Royal College of Musicissa kahden vuoden ajan Herbert Howellsin johdolla sävellyksessä ja Adrian Boultin johdolla orkesterinjohdossa.
Bourgeois oli Bristolin yliopiston musiikin luennoitsija vuodesta 1971, kunnes siirtyi vuonna 1984 Ison-Britannian kansallisen nuoriso-orkesterin musiikilliseksi johtajaksi. Tässä tehtävässä hän oli vuoteen 1993. Hän perusti Kansallisen nuorisokamariorkesterin vuonna 1988 ja sai vuonna 1994 nimityksen St Paul's -tyttökoulun musiikkijohtajaksi Lontooseen. Vuonna 2002 hän vetäytyi eläkkeelle Mallorcalle. Hänen ensimmäinen vaimonsa Jean Berry, jonka kanssa hän oli ollut naimisissa vuodesta 1965, sairasti tappavaa motoneuronitautia ja Bourgeois itse kärsi syövästä. Vaimo kuoli vuonna 2006, minkä jälkeen Bourgeois lähti Mallorcalta New Yorkiin. Lopulta hän asettui Dorsetiin. Vuodesta 2008 hän oli toisessa avioliitossaan Norma Torneyn kanssa. Torney jäi leskeksi Bourgeoisin kuollessa 75-vuotiaana. Häntä kaipaamaan jääneisiin läheisiin kuului myös sisko Wendy.
Sävellystyö
Bourgeoisin teosten katalogiin kuuluu yhteensä 391 teosta. Hänen seitsemästätoista konsertostaan todennäköisesti soitetuin on pasuunalle sävelletty konsertto vuodelta 1988. Sinfonioita Bourgeois sävelsi kaikkiaan 116. Hän on siten tuotteliain tiedossa oleva brittisinfonikko; Havergal Brianin saavutuksen (32 sinfoniaa) hän ohitti vuoden 2006 puolenvälin paikkeilla. Maailmanennätys on kuitenkin Leif Segerstamin hallussa. Eläkkeelle jäädessään Bourgeois oli säveltänyt seitsemän sinfoniaa, mutta eläkevuosina hän loi vielä 109 lisää. Varhaisia teoksia tässä kategoriassa ovat viiden viiniaiheisesti nimetyn osan muodostama Wine Symphony (nro 4, 1978) ja The Mountains of Mallorca (nro 8, 2002).Pisin sinfonia on 155-minuuttinen 42. sinfonia, lisänimeltään Life, the Universe and Everything (2008) Douglas Adamsin kunniaksi. 104. sinfonia on nimetty The Esterhazyksi; Bourgeois ohitti Joseph Haydnin sinfonioiden määrässä vuonna 2015. Bourgeoisin tuotantoon kuuluu myös ooppera ja televisioon sävellettyä musiikkia. Neljä hänen viimeisistä teoksistaan ovat hänen kuolinvuodeltaan. Nämä ovat Rhythm With a Smile puhallinorkesterille, sonaatti kahdelle alttoviululle sekä pianolle ja kaksi viimeistä sinfoniaa.
Bourgeois sävelsi myös muun muassa lyhyitä teoksia puupuhallin- ja vaskiyhtyeille; näiden joukossa on Green Dragon Overture (1969). Tästä sävellyksestä on saatavilla sekä täyden orkesterin että puhallinkokoonpanoversio, kuten monista muistakin hänen teoksistaan. Muita teoksia ovat Serenade (1965, alkujaan uruille), Blitz (1980, koekappale vaskiyhtyekilpailuja varten) ja Variations on a Theme of Herbert Howells (1984, uruille). Bourgeois koki, että osa piti hänen musiikkiaan jopa liian avantgardistisena ja osa liian vanhanaikaisena.
Bourgeoisin suosio kriitikoiden keskuudessa jäi vähäiseksi, mutta sekä soittajiin että yleisöihin vetosi hänen teostensa melodisuus ja harmoninen rikkaus.
Vuoden 2010 nuorten kesäolympialaisten mitalitaulukko
thumb|right|Palkintojenjako käynnissä. Vuoden 2010 nuorten kesäolympialaisten mitalitaulukko kertoo Singaporessa pidettyjen kisojen palkintomenestyksen maittain kultamitalien määrän mukaan, sitten hopea- ja lopuksi pronssimitalien määrän mukaan.
Dubai
Dubai on yksi Yhdistyneiden arabiemiirikuntien emiraateista ja samalla emiraattien kaupunki.
Dubain emiraatti on väkiluvultaan ja pinta-alaltaan toiseksi suurin Abu Dhabin jälkeen. Dubai erottuu muista arabiemiraateista siten, että öljytulot muodostavat vain kuusi prosenttia sen bruttokansantuotteesta. Suurin osa emiraatin tuloista perustuu Jebel Alin vapaasatama-alueelle ja kasvavalle matkailulle.
Dubain hallitsijana 4. tammikuuta 2006 lähtien on ollut šeikki Muhammad ibn Rašid Al Maktum. Tätä ennen vuodesta 1990 kuolemaansa asti johtajana toimi hänen isoveljensä šeikki Maktum ibn Rašid Al Maktum, jonka aikana Dubaista tuli Arabiemiirikunnissa merkittävä kaupan ja matkailun keskus. Molemmat toimivat myös Arabiemiirikuntien varapresidenttinä ja pääministerinä.